

|  |
| --- |
| Poplave i bolesti koje prenose komarci |
| Informacije o tome kako spriječiti bolesti koje prenose komarci nakon poplave ili obilnih padalina |
| Croatian | Hrvatski  OFFICIAL |

Nakon poplave ili jake kiše, komarci rastu i šire se u zaostalim vodama. Komarci mogu biti nositelji bolesti i širiti ih ubodom.

**Najbolji način da spriječite bolesti koje prenose komarci je da izbjegnete ubode komaraca!**

Virusi koje prenose komarci u Viktoriji uključuju virus Ross River, virus Barmah Forest, virus encefalitisa Murray Valley (MVE) i virus japanskog encefalitisa (JE). Virusi JE i MVE mogu uzrokovati teške bolesti i smrt kod nekih osoba.   
JE cjepivo dostupno je besplatno za određene osobe, provjerite kod liječnika opće prakse imate li pravo na cjepivo.   
Više informacija o JE cjepivu možete naći [[ovdje](https://www.health.vic.gov.au/infectious-diseases/information-for-the-public-japanese-encephalitis-in-victoria)](https://www.health.vic.gov.au/infectious-diseases/information-for-the-public-japanese-encephalitis-in-victoria).

# **Zaštitite se od uboda komaraca!**

* Pokrijte se. Nosite dugu, široku odjeću svijetlih boja.
* Koristite sredstva protiv insekata koji sadrže pikaridin ili DEET.
* Ne zaboravite na djecu - uvijek provjerite etiketu sredstva protiv insekata. Bebama raspršite ili utrljajte sredstvo na odjeću umjesto na kožu. Nemojte nanositi na ruke beba ili male djece.
* Ne izlazite ako vani vidite puno komaraca, osobito u sumrak i zoru, kada najviše ujedaju.
* Spavajte pod mrežom protiv komaraca ako ste vani i niste zaštićeni vratima i prozorima na koje su postavljene mreže protiv komaraca.
* Na mjestima na kojima se okupljate da sjedite ili jedete, koristite sprej protiv muha, zavojnice protiv komaraca ili uređaj protiv komaraca koji se postavlja na utikač.
* Gdje ima stajaće vode, izbjegavajte to područje i ostanite u kući ako je moguće.

# **Oko kuće**

* Uklonite vodu i posude u kojima se razmnožavaju komarci, uključujući kante, stare gume, ribnjake, nezatvorene spremnike za vodu i kaliće za biljke.
* Posude s vodom oko kuće treba isprazniti barem jednom tjedno.
* Pokrijte sve prozore, vrata, ventilacijske otvore i druge ulaze mrežama protiv insekata.
* Uklonite otpad ili biljke koje rastu u odvodima i olucima.
* Odvadite vodu iz bara u dvorištu i oko dvorišta.
* Provjerite radi li zaslon spremnika za vodu ispravno i zamijenite oštećene zaslone.

# **Gdje možete dobiti pomoć**

Ako imate zdravstvenih problema, obratite se liječniku opće prakse ili nazovite dežurnu službu Nurse-On-Call na   
1300 60 60 24. U hitnim slučajevima nazovite 000. Za drugu podršku, obratite se vašoj općini.

Da biste dobili ovu publikaciju u pristupačnom formatu, pošaljite elektroničku poštu na pph.communications@health.vic.gov.au

